 **Dragi i poštovani roditelji učenika izborne nastave iz francuskog jezika**,

**upisi na međunarodni ispit DELF** **su u tijeku**! Pozivamo vas da motivirate svoje dijete na prijavu, dolazak na pripreme i polaganje predviđenih razina DELFa za osnovne škole. Ispit  **A1** polaže se **13. veljače**, a ispit **A2** je predviđen za **14. veljače 2017**.

Prijave, online tablice s popisom i traženim podacima za A1 i A2 popunjava i šalje učitelj, a uplate na 80 kuna obavljaju roditelji. **Prijave i uplate** treba obaviti **najkasnije do četvrtka, 1. prosinca 2016.**

Ugovor o provođenju DELF ispita potpisan je na najvišoj razini, između Ministarstva obrazovanja RH i RF. Provođenje ispita DELF osigurava Francuski institut u Hrvatskoj. Učenici koji polože ispit dobivaju **međunarodno priznatu diplomu koja vrijedi cijeli život.** Od uvođenja ovog ispita, oko 10 000 hrvatskih učenika steklo je diplomu o poznavanju francuskog jezika. Prošle godine, ispitu je pristupilo oko 1000 kandidata. U našoj školi, ispit se redovno polaže svake školske godine i od prvog potpisanog ugovora, prije deset godina, razine A1 i A2 položilo je stotinjak naših šestaša, sedmaša i osmaša. Posebno ističemo uspjeh našeg prošlogodišnjeg osmaša Frane Ćetkovića koji je položio B1☺ !

Pripreme za ispit predviđene su sa utorkom, srijedom i četvrtkom od 14h do 14h45. Moguće ih je organizirati i u nekom drugom terminu, po dogovoru s lektoricom Stéphanie i učiteljicom Jadrankom.

Do sada su se na A1 prijavili svi sedmaši. Očekujemo da se što prije prijave i zainteresirani šestaši, kao i nekoliko osmaša s izborne nastave francuskog jezika koji do sada nisu iskoristili mogućnost polaganja DELFa.

Molimo roditelje da prema dole priloženoj uplatnici uplate što prije, a najkasnije do 1.12., predviđenu sumu za troškove ispita. Također ih molimo da otvore e-mail adresu na koju će dijete primati obavijesti i korisne linkove za pripremu.

Srdačan pozdrav i puno uspjeha svim kandidatima! Jadranka Busatto i Stéphanie Koenig.

   \* Za sve dodatne informacije, možete se javiti na mail jadrankasplit@yahoo.fr

\*\* Ispit se održava samo u ovlaštenim centrima: u Splitu je to, osim škola koje su potpisale Ugovor s Francuskim Institutom, udruga Alliance française, ali je cijena ispita višestruko skuplja nego u školi.